OpenLLM-France/wikimedia huggingface dataset:
# It (2017ko filma)

It (euskaraz Hura) 2017ko Andrés Muschietti argentinar zinema zuzendariak zuzendutako beldurrezko film bat da. 1986ko Stephen King estatubatuar idazlearen izenburu berdineko eleberrian oinarritua dago, eta 1990eko izenburu berdineko telefilmaren berregokitzapena ere bada. Bill Skarsgård, Jaeden Lieberher, Jeremy Ray Taylor, Sophia Lillis, Finn Wolfhard, Wyatt Oleff, Chosen Jacobs, Jack Dylan Grazer eta Nicholas Hamilton aktoreek antzeztu zuten.
It – Chapter Two (2019) jarraipena izan zuen.

## Argumentua

Oharra: Atal honek istorio osoa edo amaiera argitzen du.
1989ko uda, AEB, Maine estatuko Derry udalerria. George Denbrough (Jackson Robert Scott) mutikoa herriko ur biltegian desagertu eta eraila agertu da.
28 urte beranduago, George zenaren Bill anaia (Jaeden Lieberher) eta bere lagun taldea hiltzailearen bila hasiko dira, eta azkenean hilketa izaki zital batek burutu zuela jabetuko dira, Hura delakoa (Bill Skarsgård).

## Aktoreak

* Bill Skarsgård: Hura, Pennywise pailazoa
* Jaeden Lieberher: Bill Denbrough
* Finn Wolfhard: Richie Tozier
* Sophia Lillis: Beverly Marsh
* Jack Dylan Grazer: Eddie Kaspbrak
* Chosen Jacobs: Mike Hanlon
* Jeremy Ray Taylor: Ben Hanscom
* Javier Botet: Legenarduna
* Owen Teague: Patrick Hockstetter
* Jackson Robert Scott: Georgie Denbrough
* Stephen Bogaert: Alvin "Al" Marsh
* Ari Cohen: Rabbi Uris
* Megan Charpentier: Gretta Bowie.
* Steven Williams: Leroy Hanlon
* Jake Sims: Reginald "BELCH" Huggins
* Logan Thompson: Victor Criss
* Stuart Hughes: Oscar "Butch" Bowers
* Cyndy Day: Cashier botikaria
* Pip Dwyer: Sharon Denbrough
* Tatum Lee: Judith
* Kate Moyer: Esther

## Ikus gainera

* It: 1986ko Stephen King idazlearen eleberria.
* It (1990eko filma)

## Kanpo estekak

* It filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q25136484
* Multimedia: It (film) / Q25136484
# It's a Wonderful Life

It's a Wonderful Life (euskaraz Bizitza Ederra Da) 1946ko Frank Capra estatubatuar zinema zuzendariaren drama filma bat da. Philip Van Doren Stern idazlearen The Greatest Gift eleberrian oinarritua dago.
Mundu osoko herrialde askotan eta bereziki AEBetan jendearen filma klasiko gogokoenetako bat da, eguberrietan maiz pantailaratu ohi delarik, bertan agertzen diren protagonistaren arazoen aurrean amaieraldean erakusten den giro baikor eta sentipen onenei esker.
Balioak eta morala aipatzen dituen arren, ekonomiaz eta bizitza ulertzeko moduaz dihardu. Filmaren zati batean ekonomia eta dirua komunitatearen zerbitzura dagoenean zer gertatzen den azaltzen da, eta beste batean, berriz, komunitatea diruaren eta ekonomiaren zerbitzuan dagoenean zer gertatzen den. Hau da filmaren mezu handienetako bat: inork ez du porrot egingo lagun onak baditu.

## Argumentua

Clarence (Henry Travers) bere hegalak irabazi asmoz dabilen bigarren mailako aingeru bat da. George Bailey (James Stewart) izeneko gizon erabat etsitu baten suizidioa ekiditeko Lurrera bidali berria izan da, azken honen enpresa mila dolarren galera dela eta lujo behar baitu. Potter (Lionel Barrymore), ia hiri osoaren jabe den espekulatzailea eta egoera larri honen arduraduna da. Hortaz, Clarencek Baileyri hiria bera jaio izan ez balitz nolakoa izango litzatekeen erakusten dio, bai eta bere lagunak eta emaztea ere.

## Aktoreak

* James Stewart: George Bailey
* Donna Reed: Mary Hatch
* Lionel Barrymore: Potter jauna
* Thomas Mitchell: Oncle Billy
* Henry Travers: Clarence
* Beulah Bondi: Bailey jauna
* Frank Faylen: Ernie
* Ward Bond: Bert
* Gloria Grahame: Violet
* H.B. Warner: Gower jauna
* Frank Albertson: Sam Wainwright
* Todd Karns: Harry Bailey
* Samuel S. Hinds: Pa Bailey
* Mary Treen: Cosí Tilly
* Virginia Patton: Ruth Dakin

## Iruditegia

* James Stewart eta Donna Reed dantzan.
* Henry Travers eta James Stewart.
* Lionel Barrymore.
* Filmaren amaierako eszena alaia.

## Kanpo estekak

* It's a Wonderful Life filmaren IMDBko fitxa irakurgai (Ingelesez)
* Datuak: Q204191
* Multimedia: It's a Wonderful Life (film) / Q204191
# It (eleberria)

It (euskaraz Bera) Stephen King estatubatuar idazlearen beldurrezko eleberri bat da. 1986ko irailean Viking Press argitaletxeak argitaratu zuen.

## Argumentua

Kontakizuna AEBetako Maine estatuko Derry udalerrian bi aldi ezberdinetan zehar gertatzen da: iraganean (1957-58) eta orainaldian (1984-85). Udalerriaren lurrazpian, ezkutaturik, antzinatik biztanleak izutzen dituen munstro asekaitz eta gupidagabe bat bizi da: beste mundu bateko izakia da, gizakien pentsamenduak irakurtzeko gai da: haien barne beldurrak nahieran erabiliz, izua eragin eta horren bidez elikatzen da. Haurrak nagusiki jaten ditu, errazago beldurtzen baititu. Mozorrorik ohikoena Pennywise izeneko pailazo dantzariarena du, itxura horrekin biktimarik gazteenak erakartzen baititu. Behin gosea asetu ondoren, hiru hamarkada inguruko loaldia egiten du, berriz ere esnatu eta beste biktima batzuez elikatzen hasi arte, etengabeko zikloan.
Nahiz eta munstroa denbora gehiena ezkutuan egon, kontakizun horretako protagonistek (Bill Denbrough, Ben Hanscom, Beverly Marsh, Richie Tozier, Eddie Kaspbrak, Mike Hanlon eta Stan Uris adiskideek) birritan aurre egin diote: iraganean, herriko «Galtzaileak» neska-mutil taldea direnean(lur azpira bidaltzen dute) eta orainaldian, helduak direnean(berarekin bukatzen dutenean).

## Zinema

* It (1990eko filma): 1990an Tommy Lee Wallacek zuzendu eta Tim Curry, Harry Anderson, Dennis Christopher, Richard Masur, Annette O'Toole, Tim Reid, John Ritter, Richard Thomas eta Seth Green aktoreek antzeztu zuten.
* It (2017ko filma)

## Kanpo estekak

* Datuak: Q602288
# It Could Happen to You

It Could Happen to You (euskaraz Zuri Gerta Dakizukeen) 1994ko Andrew Bergman estatubatuar zinema zuzendariak zuzendutako amodiozko drama-komedia film bat da. Nicolas Cage, Bridget Fonda, Rosie Perez, Isaac Hayes, Seymour Cassel, Stanley Tucci eta J.E. Freeman aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
New York hiria. Charlie Lang (Nicolas Cage) bihotz oneko polizia bat da. Egun batez, kafetegi batean bere lankidearekin zeozer hartzen ari dela, Yvonne Biasi zerbitzariari ordaintzeko nahiko dirurik izan ez eta Yvonnek ordaindu gabe joateko esaten dionean, Charliek erosi berri duen loteria txartela sarituz gero, ordainetan sariaren erdia emango diola hitzemango dio. Zorionez, eta nahiz eta bera eta Muriel (Rosie Perez) emaztearen harridurarako, lau miloi dolarrekin saritua izango da.
Charliek hitzemanari leial izan, eta nahiz eta bere emaztea sumindu, zerbitzariari sariaren erdia emango dio. Halere, emazte petral eta handigurak bestelako asmoa du. Charliek ordurarte ekonomikoki larri eta estu zebilen Yvonne zerbitzariak ere bihotz ona duela ohartuko da, emandako diruarekin lan egiten duen kafetegia erosi eta bertan jateko adina diru ez duten bezeroentzat dohainik jateko mahai bat ipini baitu.

## Aktoreak

* Nicolas Cage: Charlie Lang
* Bridget Fonda: Yvonne Biasi
* Rosie Perez: Muriel Lang
* Wendell Pierce: Bo Williams
* Isaac Hayes: Angel Dupree
* Stanley Tucci: Eddie Biasi
* Victor Rojas: Jesu
* Seymour Cassel: Jack Gross
* J.E. Freeman: Sal Bontempo
* Red Buttons: Walter Zakuto
* Richard Jenkins: C. Vernon Hale
* Charles Busch: Timmy
* Beatrice Winde: Epailea
* Vincent Pastore: Bolo joko Taldeko kidea
* Emily Deschanel: Ekintzaile margo jaurtitzailea
* Willie Colón: Alkatea
* Frank Pellegrino: Zerbitzarien nagusia
* Ann Dowd: Carol
* Lim Kay Tong: Sun

## Kanpo estekak

* It Could Happen to You filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q222868
# James Cantrell

James Cantrell (Sulphur, Oklahoma, AEB, 1935 -) estatubatuar artista da.

## Biografia

Oklahoman jaioa den arren, Nebraskan bizi izan da txikitatik. Bertako unibertsitatean graduatu zen 1958an, eta zenbait urtez eskolak ematen jardun ondoren, graduazio ondoko lanak amaitu eta bigarren hezkuntzako arte-eskola batean aritu zen irakasle gisa. Ondoren master titulua eskuratu zuen Coloradoko Eskola Estatalean (gaur egun Ipar Coloradoko Unibertsitatea). 1970ean Nebraskatik Kentuckyra aldatu zen. Han zeramikari gisa lan egin zuen Berea Collegen, harik eta 1971n zeramikako eta margolaritzako bere estudioa zabaldu zuen arte.
1970eko hamarraldiaren amaieran, Bostona egindako bisitaldi batean harrituta gelditu zen Hirutasun Zaharraren Elizak John Hancock eraikin berriaren kanpoaldeko beiran zuen islarekin, eta gertaera haren argazkiak oinarri harturik eraikin horiek eta beste hiri batzuetako antzeko islak margotzen hasi zen. Cantrellen islen margoetan irudi liluragarriak eta argi-itzalen lanketa bikaina dira nabarmentzekoak. Trebetasun aparta erakutsi du bere gaiak aukeratzeko, eta mugitzen ari den argiaren zentzua oso kontuan hartzen du margoak osatzerakoan. Monumentu eta eraikinen irudi apur bat distortsionatuak erakusten ditu, baina nabarmen antzematen da, hala ere, zein den gaia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260166
# James Carey (feniarra)

James Carey (1845-1883), irlandar feniar ekintzaile bat izan zen, nagusiki Irish National Invincibles talde erradikalaren burua izateagatik ezaguna.
1861ean Irlandar Anaitasun Errepublikarraren kide izan zen, baina 1881ean erakunde horrekin apurtu eta Irish National Invincibles eszisioaren sortzaileetako bat izan zen.
Britainiarrek bera eta taldekide ugari atxilotu zituztenean, Carey bere kideen aurka lekukotasuna eman eta ondorioz Joe Brady, Daniel Curley, Tim Kelly, Thomas Caffrey eta Michael Fagan kideak urkatuak izan ziren. Careyri nortasun faltsu berria eman eta britainiaren kontrolpeko Lurmuturreko koloniara joateko baimena eman zitzaion, baina bertan Patrick O'Donnell feniarrak nor zen ezagutu eta tiroz hil zuen.
# James Caviezel

James Patrick Jim Caviezel, Jr. (1968ko irailaren 26a, Mount Vernon, Washington) estatubatuar aktore bat da.
Berak antzeztutako filma ospetsuenen artean honako hauek daude: The Thin Red Line (1998), Frequency (2000), The Count of Monte Cristo (2002), The Passion of the Christ (2004), Bobby Jones: Stroke of Genius (2004), Déjà Vu (2006) eta Outlander (2008). Bestalde, CBS telebista kateko Person of Interest telesaileko protagonista nagusia ere bada.

## Filmografia

| Urtea | Filma | Pertsonaia | Oharrak |
| 1991 | My Own Private Idaho | Airline Clerk | |
| 1992 | The Wonder Years | Bobby Riddle | Atala: "Hero" |
| 1992 | Diggstown | Billy Hargrove | |
| 1994 | Wyatt Earp | Warren Earp | |
| 1995 | Children of the Dust | Dexter | Telefilma |
| 1996 | Ed | Dizzy Anderson | |
| 1996 | The Rock | F/A-18 pilotua | |
| 1997 | G.I. Jane | 'Slov' Slovnik | |
| 1998 | The Thin Red Line | Witt kaboa | |
| 1999 | Ride with the Devil | Black John | |
| 2000 | Frequency | John Sullivan | |
| 2000 | Pay It Forward | Jerry | |
| 2000 | Madison | Jim McCormick | |
| 2001 | Angel Eyes | Steven 'Catch' Lambert | |
| 2002 | The Count of Monte Cristo | Edmond Dantes | |
| 2002 | High Crimes | Tom Kubik | |
| 2003 | Highwaymen | James 'Rennie' Cray | |
| 2003 | I Am David | Johannes | CAMIE Sariaren irabazlea |
| 2004 | The Passion of the Christ | Jesukristo | MovieGuide Grace Sariaren irabazlea |
| 2004 | The Final Cut | Fletcher | |
| 2004 | Bobby Jones: Stroke of Genius | Bobby Jones golflaria | |
| 2006 | Unknown | Jean Jacket | |
| 2006 | Déjà Vu | Carroll Oerstadt | |
| 2008 | Outlander | Kainan | |
| 2008 | The Stoning of Soraya M. | Freidoune | |
| 2008 | Nature's Grave | Peter | |
| 2009 | The Prisoner | Michael/Six | Telesaila |
| 2011 | Transit | Nate | |
| 2011 | Savannah | Ward Allen | |
| 2011 | Person of Interest | John Reese | Telesaila |
* Datuak: Q200841
* Multimedia: James Caviezel / Q200841
# James Chadwick

Sir James Chadwick (Manchester, Ingalaterra, 1891ko urriaren 20a - Cambridge, Ingalaterra, 1974ko uztailaren 24a) fisikari ingelesa izan zen.

## Biografia

Rutherforden ikaslea izan zen. Fisika nuklearraz arduratu zen nagusiki, eta alfa izpien erradiazioak materian eragiten duten desintegrazio artifiziala ikertu zuen. 1932an, neutroia aurkitu zuen, eta aurkikuntza horri esker zehaztu ahal izan zen, hain zuzen, atomoaren nukleoaren egitura.
1935ean, Fisikako Nobel saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q80884
* Multimedia: James Chadwick / Q80884
# James Cain

James Mallahan Cain (Annapolis, Maryland, Ameriketako Estatu Batuak, 1892ko uztailaren 1a - 1977ko urriaren 27a) ingelesezko idazlea eta kazetaria izan zen. Eleberri beltzaren ordezkari gorenetarikoa izan zen, Raymond Chandler eta Dashiell Hammettekin batera.
Irlandar jatorrikoa, bere aita irakaslea eta bere ama opera kantaria izan ziren. Bere amarengandik jaso zuen Cainek bere musikazaletasuna.
1917an Ameriketako Estatu Batuetako Armadan sartu zen, Lehen Mundu Gerran Frantzian borrokatzeko. Han hasi zen idazten Armadaren aldizkari baterako. AEBetara itzultzean, kazetaritza lanarekin jarraitu zuen, fikziozko liburuak idazten hasi arte.
Bere idazlanen argudio nagusia zera da: gizon bat hondoratzen da emakume baten erruz eta kriminal eta emakumearen konplize bihurtzen da. Bere musikazaletasuna ere idazlan batzuetan nabarmentzen da.
Cainek bizitza osoa eman zuen idazten, baina arrakasta lehen urteetan bakarrik lortu zuen. 85 urterekin hil egin zen alkoholak jota.

## Idazlanak

* Our Government (1930)
* The Postman Always Rings Twice (1934)
* Serenade (1937)
* Mildred Pierce (1941)
* Love's Lovely Counterfeit (1942)
* Career in C Major and Other Stories (1943)
* Double Indemnity (1943)
* The Embezzler (1944)
* Past All Dishonor (1946)
* The Butterfly (1947)
* The Moth (1948)
* Sinful Woman (1948)
* Jealous Woman (1950)
* The Root of His Evil (1951)
* Galatea (1953)
* Mignon (1962)
* The Magician's Wife (1965)
* Rainbow's End (1975)
* The Institute (1976)
* The Baby in the Icebox (1981)
* Cloud Nine (1983)
* The Enchanted Isle (1985)

### Euskaraz

* Galbidea (The Root of His Evil) (2001). Igela argitaletxea. Itzultzailea: Xabier Olarra.
* Iruzurgilea (The Embezzler) (2002). Igela argitaletxea. Itzultzailea: Xabier Olarra.
* Postariak bi aldiz deitzen du beti (The Postman Always Rings Twice) (2003). Igela argitaletxea. Itzultzailea: Xabier Olarra.

## Ikus, gainera

* Literatura amerikarra
* Ingelesezko literatura
* Datuak: Q81071
* Multimedia: James M. Cain / Q81071
# James Callaghan

Leonard James Callaghan, Callaghan Cardiffeko baroia, (Portsmouth, 1912ko martxoaren 27a - Ringmer, Ekialdeko Sussex, 2005eko martxoaren 26a) britainiar politikaria izan zen. Langile-familia batean sortu zen, eta gazterik, 17 urte zituela, hasi zen lanean administrazio publikoan. 1936an buru-belarri ekin zion sindikalgintzari. Bigarren Mundu Gerran, britainiar itsas armadan aritu zen, eta hori amaitzean heldu zion politikagintzari, Alderdi Laboristan betiere. 1945ean diputatu hautatu zuten Galesen, eta 1951 arte hainbat kargu izan zituen garraio-ministerioan. Harold Wilson laboristaren agintaldian hasi zen Callaghanen etengabeko gorako bidea: Finantza-ministro izan zen 1964-67 bitartean, dimititu egin behar izan bazuen ere, Erresuma Batuaren egoera ekonomiko eskasa zela-eta. Hurrengo agintaldian (1974-76) Atzerri-ministro izan zen. Alderdi Laboristaren buru hautatu zuten 1976an, Harold Wilsonen ordez, eta, horren ondorioz, Lehen ministro kargua ere bereganatu zuen. Britainiar ekonomiaren egoera txarrak, sindikatuek bultzatutako grebek eta Alderdi Kontserbadorearen oposizio gogorrak gobernuaren gainbehera eragin zuten, eta zentsura-mozio bat zela medio 1979an agintea galdu zuen. Margaret Thatcher kontserbadoreak bereganatu zuen Lehen ministro kargua. 1980an utzi egin zuen Callaghanek Alderdi Laboristaren idazkaritza nagusia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q9576
* Multimedia: James Callaghan / Q9576
# Holt konderria (Nebraska)

Holt konderria (ingelesez: Holt County) Nebraskako konderri bat da, Ameriketako Estatu Batuetan. Hiriburua O'Neill da. 2010eko zentsuaren arabera 10.435 biztanle zituen, Holt kilometro koadroko azaleran.

## Geografia

Holt konderriak 6.261,29 kilometro koadro ditu. Horietatik 13,2 ura dira. Beste 6.248,08 lurra dira. Biztanleria dentsitatea 1,67 da.

## Demografia

2010eko zentsoan bizi ziren 10.435 pertsonetatik 10.326 txuriak edo hispanoak dira. Horietatik hispano edo latino kategorian 305 dira. 16 beltzak edo afroamerikarrak. 28 amerikar natiboak ziren eta 3 Hawaii edo Pazifikoko irletako natiboak. 16 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 41 pertsonek kokatzen zuten.

### Biztanleria piramidea
## Kanpo estekak

* Datuak: Q496139
* Multimedia: Holt County, Nebraska / Q496139
# Holt udalerria, Taylor konderria (Iowa)

Holt udalerria Ameriketako Estatu Batuetako Iowa estatuko udalerri bat da, Taylor konderrian. Azken zentsuaren arabera 122 biztanle zituen.

## Ekonomia

2020ko zentsuaren arabera, Holt udalerriak 51 etxebizitza zeuden. Per capita diru-sarrerak 62.164 estatubatuar dolar ziren.

## Kanpo estekak

* Datuak: Q5682166
# Jaume Vidal i Alcover

Jaume Vidal i Alcover (Manacor, Mallorca, 1923 – Tarragona, Katalunia, 1991ko otsailaren 2a) katalan idazle eta filologoa izan zen.

## Biografia

1946an Bartzelonako Unibertsitatean zuzenbidea ikasi ondoren, filosofia eta letretako ikasketak ere egin zituen, eta katalan filologiako doktoregoa lortu zuen 1976an. 1978tik aurrera literaturako irakaslea izan zen Tarragonako Unibertsitatean.
Bere literatura lanei dagokienez, poesia, prosa nahiz antzerkia landu zituen. Itzulpen-lanak ere egin zituen: Rimbaud, Brecht, Proust eta beste hainbat eman zituen katalanez.
Bere olerkigintzan beti ageri da gizakiaren hilkortasun eta bakardadearen gaia. Olerki-libururik onenetako batzuk El dolor de cada día (1957, "Eguneroko oinazea"); Dos viatges per mar (1965, "Bi bidaia itsasoz"), Ciudad de Palma Saria jaso zuena; Terra Negra (1970, "Lur Beltza"), Carles Riva Saria eta Sonets alesandrins (1981, "Soneto alexandrotarrak") dira. Bere prosagintza, herri folkloreko elementu ugariz hornitua, eleberri eta kontakizun laburrek osatzen dute: Les quatre llunes ("Lau ilargiak"), 1969an Víctor Catalá Saria jaso zuena; Visca la revolució (1974, "Gora iraultza"); Didó i Eneas (1976); Els dies y els anys ("Egunak eta urteak"), 1976an hasitako saila; La vida fàcil (1987, "Bizimodu erraza") Els intocables (1988, "Ukiezinak"). Antzerki-obra nagusiak, berriz, La fira de la mort (1970, "Heriotzaren feria") eta Edip (1977) dira. Bestalde, katalan hizkuntzari buruz egindako azterlanak ere baditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753643
* Multimedia: Jaume Vidal Alcover / Q3753643
# Jaun

Jaun Suitzako udalerria da. Friburgo kantonamenduan dago, Gruyère barrutia barrutian. 2014an 644 biztanle zituen 55,24 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66911
* Multimedia: Jaun / Q66911
# Jaun Done Jakue

Jaun Done Jakue, Nafarroa probintzian topa dezakegun euskal mendia da. Nondik begiratzen diogun, Jaun Done Jakuek arras itxura desberdina azaltzen du. Gorraitz aldetik ezpelez jositako bizkar lau bat besterik ez da. Zanatz lepotik ordea, piramide erako itxura zirragarria dauka. Ohiko igoerak Imizkotz edo Gorraitz aldetik abiatzen dira, eta Batia lepora iristen dira. Ez dago bide markaturik tontorreraino, baina ezpelek ixteko mehatxua egiten badute ere, bidexkak aurki ditzakegu arazorik gabe tontor harritsuraino eramanen gaituenak. Gailur irekia denez, paisaia zabalak ikusiko ditugu bertatik, bereziki hurbileko Korona-Errazu, Pausaran eta Labiako mendilerroaren gainean.

## Kanpo estekak

Jaun Done Jakue, http://www.euskal-herria.org/.
# Jaume Vicens i Vives

Jaume Vicens i Vives (1910eko ekainaren 6a, Girona – 1960eko ekainaren 28a, Lyon) kataluniar historialaria eta historialarien maisua ere izan zen. Espainiako Gerra Zibilaren lehenbiziko urtetan tesi bat aurkeztu ondoren (Ferran II i la ciutat de Barcelona, euskaraz Fernando II.a eta Bartzelonako hiria) bere ikerketa eremua Behe Erdi Aroko Kataluniara zehaztu zuen, horrela aro horretako gizarte eta ekonomia historiako lehen mailako aditua bilakatu zelarik. Hau Frankismoaren hasierako urte haietan kataluniar nahiz espainiar historiagintzan erabateko salbuespena zen, une hartan intelektual gehienak erbestean baizeuden.
1940. urtetik aurrera Bartzelonako Unibertsitatean Historia Garaikideko katedraduna izan zen, bere departamendua kataluniar eta espainiar historiografia eta europar hiostoriografia korronte berrien arteko elkargune bihurtu zuen.
Bere jarraitzaileen artean Mario Hernández Sánchez-Barba, Jordi Nadal, Joan Reglà, Emili Giralt, Pedro Voltes edota Juan Mercader daude.

## Idazlanak

* Ferran II i la ciutat de Barcelona 1479 - 1516. 1937.
* Política del rey católico en Cataluña. 1940.
* España: geopolítica del estado y del imperio. 1940.
* Historia general moderna del renacimiento a la crisis del siglo XX. 1942.
* Mil figuras de la Historia. Nombres ilustres, vidas famosas. 1944.
* Historia de los remensas en el siglo XV. 1945.
* Rumbos oceánicos, los navegantes hispanos. 1946.
* Aproximación a la historia de España. 1952.
* Juan II de Aragón, 1398-1479: monarquía y revolución en la España del siglo xv. 1953.
* El Gran sindicato de Remensas: 1488-1508 : la última etapa del problema agrario catalán durante el reinado de Fernando el Católico. 1954.
* Noticia de Catalunya. 1954.
* El segle XV. Els Trastàmares. 1956.
* Historia social y economica de España y America. 1957.
* Els Catalans en el segle XIX. 1958.
* Índice histórico español. 1958.
* Manual de historia económica de España: amb la col·laboració de Jordi Nadal. 1959.
* Estados del mundo: geografía política y económica. 1957.
* Historia crítica de la vida y reinado de Fernando II de Aragón. 1962.

## Iruditegia

* Bere estudioan.
* Ontzi batean, 1957ko Sardiniarako bidaian zehar.

## Kanpo estekak

* Gironako Unibertsitateko Vicens Vives iturriak irakurgai (Katalanez) (Gaztelaniaz) (Ingelesez)
* DUGi Fons Especials. Jaume Vicens Vives (katalanez)
* Vicens Vivesek argitaratutako artikuluak irakurgai. Bartzelonako Unibertsitatea. (Katalanez)
* Datuak: Q267171
* Multimedia: Jaume Vicens Vives / Q267171